آتابابا سوزلری
حیله یینن دوزه لن ائو بیر باهانییا بنددی
حیله ینن تیکیلن ائو بیر ماهناینان ییخیلار
حالوا – حالوا دئمک نن آغیز شیرین اولماز
حرام چؤه یین برکتی اولماز
حیالی قیزارار حیاسیز بوزارار
حیوانی بودوندان داغلارلار ، اینسانی اوره گیندن
کئچل باشا تاختا داراق؟
کئچل قیز باجی سینین ساچینان اوینار
کئچل داوا بیلسه اول اؤز باشینا یاخار
کئچلین دیرناغی اولسا اؤز باشینی قاشییار
تک آغاجدان باغ اولماز
تک الینن دویون آچیلماز
تک دولانان دانانی قورد یئیر
تک لیک آللاهدان اؤتوردو
تک صبیر گلیب ال ساخلا
تک الدن سس چیخماز
مین آجی نی اودارلار بیر شیرین خاطیرینه
مین آتلی نین عهده سیندن گلن دی
مین بیلن اولساندا ، بیر یلن دن خبر آل
مین بیر دردین ، مین بیر داواسی وار
مین یولداش آزدی ، بیر دشمن چوخدو
مین قاپینین دوزون دادان ، بیر قاپی دا دایانماز
هر حئیوانین بالاسی آنا دالیسیجا گئده ر ، ائششکین بالاسی قاباقدا گئده ر
هیرس گلر گؤز قارالار ، هیرس گئده ر اوز قارالار
هر نه ییمیزی ایت یئییر ، بوغازیمیزی بیت یئییر
هئچ کیمین چؤره یی هئچ کیمین بوغازیندا قالمییب
هئچ توی گؤرمه سک ده باجاسیندان باخمیشیق
هله سفره سی نامرد اوزو گؤرمویوب
هله یارالاریم ساغالمییب
ایت دمیرچی توکانیندان نه آپارابیلر؟
ایت ده گئتدی ، ایپ ده گئتدی
ایت پیشیک نن یولا گئتمز
ایت ، کؤلگه سندن قورخار
ایت ایتین قویروغون آیاخلاماز
ایتدن اولان ایت اولار
ایت ده اؤز یئدیغینی قوسار
سوز
سؤزو آت یئره صاحابی گؤتوره ر
سؤزون دوزو داش دان گئچر
سؤزون بیلمه ین آغیز ، باشینا داش سالار
سؤزون ایشین له بیر اولسون
سؤز قوشا بنزه ر ، بوراخسان اوچار گئده ر
ایت
ایت ایتینن بوغوشدو ، یولچو الینه گیره وه دوشدو
ایت ایتنن ساواشسا ، قورد کؤرپونو آشیب گئچر
ایت ایته بویورار ایت ده قویروغونا
ایت ایتین قویروغون آیاخلاماز
ایت ایتلیغین ترگیده ر ، سومسونمه غین ترگینمه ز
ایت هورویه ر کاروان گئچر
ایته ده بیر چؤره ک بورجو وار
قلیان
حسن ده قلیان چه کر
حسین ده قلیان چه کر
تنباکو چوخ اولاندا
سیچان دا قلیان چه کر
آت
آت ویردی قاتیر ویردی ، آرادا ائششک ازیلدی
آت کیشنییه ن یئرده ، ائششک اورتادا آنقیرماز
آتین واردی یول تانی ، آتان واردی ائل تانی
آت آلاسان آتلی دان ، قیز آلاسان وارلی دان
آتیم اؤلر نال قالار ، آتام اؤلر وار قالار
آتیم اؤلر نال قالار ، آدام اولر آدی قالار
آتینان آت ساواشار ، آرادا ائششک اؤلر
ایلان
ایلان هایانادا ایری گئتسه ، اؤز یوواسینا دوز گئدر
ایلان دئیر من آدامی سانجاندا ائله سانجارام کی ، ائششک بوینوزوندا ، سئرچه سودو درمان اولا
ایلنی گؤرنه لعنت ، گؤروب اؤلدورمویه نه لعنت ، اؤلدوروب باسدیرمییانا لعنت
ایلان ووران ، آلاچاتیدان قورخار
ایلانین زهله سی یارپیزدان گئدر ، اودا یوواسینین قاباغیندا بیتر
ایلانا بالاسی غنیم اولسون
ایلانین قویروغون ایاقلامازلار
ایلانی یووادان چیخاردان دیلی وار
ایلانین ایاغینی ، قاریشقانین گؤزونو ، موللانین چؤره یینی ، هئچ کیم گؤره بیلمز
آدام
آداما آداملیق قالار
آدام گئده ر آدی قالار
آدام وار رحمت آپارار ، آدامدا وار لعنت آپارار
آدام تایین تاپماسا ، گونو آخ واینان گئچر
آدام گرک دشمنیندن ده بیر عاغیل اؤرگنه
آداما سؤزو بیر دؤنه دئیرلر
آدامی آدام ائیلین پولدو
آدامین آدی پیس چیخینجا جانی چیخایدی
آدامین اوریین ده کینی اوخوماق اولماز
آدام وار کی اوزو گولور ایچه ریسی آغلیر
آدامنان آدامین چوخ فرقی وار
آدامین اؤلومو میرده شیرنن موللایا تویدو
زور
زورنان گؤزللیک اولماز
زورنان پهلوانلیق اولسا ، ائششکین گوجو هامی دان چوخدو
زورو دا وار ، زری ده
زور سؤزون آخیری اولماز
زورا داغلار دایانماز
زورنان یئریین ایت ، سورویه فایداسی اولماز
زور قاپی دان گیرنده ، آغیز دادی باجادان قاچار
قوناق
قوناغین آغزینا باخارلار ، آتینا یئم وئره رلر
قوناغا گؤره سوفره نی اچارلار
قوناق حیاسیز اولسا ، ائو ییه سینی ائودن قووار
قوناق سیز ، اوغورسوز ائو
قوناق سقز ائو سوسوز ده ییرمان
قوناق قوناغی ایسته مز ، ائو ییه سی هئچ بیرین
قوناغین روزوسو اؤزوندن قاباق گلر
قازان
قازانین قاراسی گئدر ، اوزون قاراسی گئتمز
قازان دیبی یالییانین ، نیشانلی سی گؤیچک اولار
قازان قاپاق سیز اولماز ایگیت پاپاق سیز
قازانا گؤره ، آش قاینات
قازان اولسون ، دولو اولسون ، یئیه نی تاپیلا
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab pes_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab